РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 1

от заседание на комисия „Управление на собствеността”
към Пленума на Висшия съдебен съвет, проведено на 15.01.2020 г.

Днес, 15.01.2020 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        	ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                       	Огнян Дамянов
Боян Новански 
Пламена Цветанова

ОТСЪСТВА: Олга Керелска.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“,            Лидия Кирилова – главен експерт в отдел „Управление на собствеността“; и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Управление на собствеността:

1. ОТНОСНО: Проект на решение за възлагане правото на стопанисване на административния ръководител на Районен съд гр. Балчик на съдебната сграда, находяща се в гр. Балчик, ул. „Стара планина“ № 2.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
1.1. ПРЕДЛАГА на Пленума на Висшия съдебен съвет да вземе следното решение:
1.	ВЪЗЛАГА стопанисването на предоставения за управление на Пленума на Висшия съдебен съвет, недвижим имот – публична държавна собственост, на административния ръководител – председател на Районен съд гр. Балчик, находящ се в гр. Балчик, ул. „Стара планина“ № 2.
2.	ВЪЗЛАГА на дирекция „Бюджет и финанси“ да предприеме съответните действия по завеждане в баланса на ВСС на недвижим имот – публична държавна собственост, находящ се в гр. Балчик, ул. „Стара планина“ № 2, съгласно Нотариален акт за покупко-продажба на недвижим имот № 21, том V, вх. Регистър 4538, дело № 464 от 23.12.2019 г.
1.2. Решението по т. 1 и т. 2 да се внесе в следващо редовно заседание на Пленума на Висшия съдебен съвет.

2. ОТНОСНО: Проект на решение, с което се отменя решение на Пленума на Висшия съдебен съвет по т. 31.2 от протокол № 14/27.04.2017 г.
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“.  

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1.	ПРЕДЛАГА на Пленума на Висшия съдебен съвет да вземе следното решение:
1. ОТМЕНЯ решението си по т. 31.2 от протокол № 14/27.04.2017 г.
2. В двумесечен срок от настоящето решение да се извършат приемно-предавателните действия за недвижим имот – частна държавна собственост, представляващ почивна база „Св. Св. Константин и Елена“, гр. Варна, подробно описан в АЧДС № 8287/18.07.2012 г. и АЧДС № 8288/18.07.2012 г., между представители на Националния институт на правосъдието и Администрацията на Висшия съдебен съвет, за което да се състави протокол.
3.	ИЗПРАЩА настоящото решение на НИП и на дирекция „УССВ“ при АВСС  – за сведение и изпълнение.

3. ОТНОСНО: Предоставяне безвъзмездно право на ползване върху част от имот – общинска собственост, находящ се в гр. Варна, ж.к. „Чайка“ до бл. 34, на ВСС за нуждите на Административен съд гр. Варна.
Приложение: Доклад от Анжела Цветанова – старши експерт-юрисконсулт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1.	ПРИЕМА доклада от Анжела Цветанова – старши експерт-юрисконсулт в отдел „Управление на собствеността“, дирекция „УССВ“.
3.2.	ПРЕДЛАГА на Пленума на Висшия съдебен съвет да вземе следното решение:
1.	УПЪЛНОМОЩАВА представляващия Висшия съдебен съвет да отправи искане до кмета на община Варна за предоставяне безвъзмездно право на ползване на Висшия съдебен съвет , за нуждите на Административен съд гр. Варна върху част от имот – частна общинска собственост, находящ се в гр. Варна, ж.к. „Чайка“ до бл. 34, представляващ магазин, разположен в средната част на подблоковото пространство на осеметажен жилищен блок, със самостоятелен вход отляво, състоящ се от две помещения с площ 37,95 кв.м., актуван с АОС № 58/07.02.1997 г., за срок от 5 /пет/ години.
2.	УПЪЛНОМОЩАВА представляващия Висшия съдебен съвет да подпише договор с община Варна, представлявана от кмета на общината, с който се предоставя безвъзмездно право на ползване на Висш съдебен съвет, за нуждите на Административен съд гр. Варна, описаната от т. 1 от настоящето решение част от недвижим имот – общинска собственост.
3.3.  Внася решението по т. 3.2 за редовно заседание на Пленума на Висшия съдебен съвет.  

4. ОТНОСНО: Писмо рег. № ВСС-11285/06.12.2019 г. от Министерство на правосъдието /МП/ за организиране на работна среща между Пленума на Висшия съдебен съвет и МП за имот, находящ се в гр. Велико Търново, ул. „Цанко Церковски“ № 40. 
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“ и инж. Стоянка    Георгиева – главен експерт в отдел „Инвестиции и строителство“, дирекция „УССВ“.  

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1.	ПРИЕМА доклада от Лидия Кирилова – главен експерт в отдел „Управление на собствеността“, дирекция „УССВ“ и инж. Стоянка    Георгиева – главен експерт в отдел „Инвестиции и строителство“, дирекция „УССВ“.  
4.2.	ОПРЕДЕЛЯ представители за участие в работна среща с представители от Министерство на правосъдието, Главна дирекция „Охрана“ и Агенция по вписванията относно имот, находящ се в гр. Велико Търново, ул. „Цанко Церковски“ № 40, както следва:
-	Евгени Диков – член на Висшия съдебен съвет;
-	Стефка Инджова – директор на дирекция „Управление на собствеността на съдебната власт“ ; в АВСС;
-	Иванка Христова – началник отдел „Управление на собствеността“ в АВСС;
-	Красимира Василева - началник отдел „Правно обслужване и нормативна дейност“, дирекция „Правна“ в АВСС;
-	Лидия Кирилова – главен експерт в отдел „Управление на собствеността“, дирекция „УССВ“ в АВСС.
4.3.	Денят и часът за провеждане на работната среща ще бъдат уточнени допълнително, след съгласуване с Министерство на правосъдието. 
4.4.	Предложенията от работната среща да бъдат оформени в протокол, който да се представи на комисията.
4.5.	ИЗПРАЩА решението по т. 4.2, т. 4.3 и т. 4.4 на Министерство на правосъдието за организиране на работната среща.  

5. ОТНОСНО: Проект на решение за поправка на очевидна фактическа грешка в решение на Пленума на Висшия съдебен съвет по т. 58.I.10 от протокол № 26/07.11.2019 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1.	 ПРЕДЛАГА на Пленума на Висшия съдебен съвет да вземе следното решение:
1.	ДОПУСКА на основание чл. 36, ал. 5 от Правилника за организацията на дейността на Висш съдебен съвет и неговата администрация поправка на очевидна фактическа грешка в решение по т. 58.I.10 от протокол № 26/07.11.2019 г., като след числото 12 изразът „/десет/“ да се чете „/дванадесет/“.
5.2.	 Решението по т. 1 да се внесе на следващо редовно заседание на Пленума на Висшия съдебен съвет.

6.  ОТНОСНО: Проект на Решение на Министерския съвет за обявяване на имот – частна държавна собственост, предоставен за управление на Висшия съдебен съвет, за имот – публична държавна собственост.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1.	ПРЕДЛАГА на Пленума на Висшия съдебен съвет да вземе следното решение:
1.	На основание чл. 32, ал. 1 и ал. 3 от Устройствения правилник на Министерския съвет и неговата администрация съгласува предложения проект на Решение на Министерски съвет за обявяване на имот – частна държавна собственост, предоставен за управление на Висшия съдебен съвет, за имот – публична държавна собственост. 
2.	Решението по т. 1 да се изпрати на главния секретар на Министерство на регионалното развитие и благоустройството. 

-	Разни

7. ОТНОСНО: Организационни въпроси, свързани с дейността на Комисия „Управление на собствеността“ към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. НАСРОЧВА следващото заседание на Комисия „Управление на собствеността” към Пленума на Висшия съдебен съвет да се проведе на 22 януари 2019 година, сряда, от 10,30 часа, зала 512.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/

 ЕВГЕНИ ДИКОВ